អ្នកមីង អ៊ុត ចំរើន ជាអ្នកដែលកើតនៅភូមិដំណាក់សង្កែ ហើយគាត់ធំឡើងគឺនៅក្នុងសម័យប៉ុលពត ហើយហើយគាត់មានឪពុកម្តាយដែលល្អប៉ុន្តែគ្រាន់តែឪពុកគាត់មានស្រីហើយមានតាំងពីជំនាន់ប៉ុល ពតហើយបន្ទាប់ពីបែកប៉ុល ពតមកឪពុកគាត់ក៏បែកពីម្តាយហើយទៅរស់នៅជាមួយស្រីក្រោយហើយធ្វើអោយម្តាយអ្នកមីងពិបាកចិត្តជាខ្លាំង ។អ្នកមីងមានបងប្អូនដែលស្រលាញ់គាត់ ប៉ុន្តែជីវិតអ្នកមីងមិនស្រួលឡើងព្រោះតែស្វាមីគាត់ជាអ្នកដែលផឹកស្រាខ្លាំងហើយប្រើពាក្យមិនល្អទៅគាត់និងកូនចៅ ហើយដោយសារពាក្យមិនល្អរបស់ប្តីបានធ្វើអោយកូនម្នាក់ត្រូវស្លាប់ដោយកូនបានចាក់សាំងដុតខ្លួន នេះជាអ្វីដែលអ្នកមីងគិត។

ការសំភាសន៍របស់អ្នកមីងអ៊ុត ចំរើន

អ្នកដែលសំភាសន៍ឈ្មោះញ៉ែម សុគន្ធា អ្នកដែលត្រូវគេសំភាសន៍ឈ្មោះអ៊ុត ចំរើន

ក៖ ជាដំបូងនាងខ្ញុំសូមថ្លែងអំណរគុណដល់អ្នកមីងដែលអោយញ៉ុមសំភាសន៍អំពីជីវប្រវត្តិរបស់អ្នកមីងនាងខ្ញុំឈ្មោះញ៉ែម សុគន្ធា ជាអ្នកសំភាសន៍អំពីជីវិតអ្នកមីងនៅក្នុងថ្ងៃនេះហើយថ្ងៃដែលពួកយើងសំភាសន៍គឺនៅក្នុងខែមិនា ឆ្នំា២០១៨ ការសំភាសន៍នេះមានទីតាំងស្ថិតនៅក្នុងភូមិព្រែកហូរខាងលិច សង្កាត់ព្រែកហូរ ក្រុងតាខ្មៅ ខេត្តកណ្តាល ប្រទេសកម្ពុជា។អញ្ចឹងនាងខ្ញុំសូមចាប់ផ្តើមធ្វើការសំភាសន៍អំពីជីវប្រវត្តិរបស់អ្នកមីងមានដូចតទៅ មីងសូមប្រាប់ឈ្មោះពេញរបស់អ្នកមីង អ្នកមីងឈ្មោះអីគេដែរ?

ខ៖ អ៊ុត ចំរើន!!!ក៖ចា៎!!ខ៖ តាំងពីដើមកំនើតមកម៉្លេះ!!

ក៖ មានងារអីផ្សេងទេ?

ខ៖ អត់មានទេ មានតែអញ្ចឹងឈ្មោះអ៊ុត ចំរើនអញ្ចឹងម៉ង!!

ក៖​ ចុះនៅពីតូចដូចមានម៉ែឪបងប្អូនអីវ៉ាន់មានដាក់ងារដាក់អីទេ?

ខ៖ អ៊ិចឹងម៉ងញ៉ុមអ៊ិចឹងហូរហែរ!!ស្រុកញ៉ុមនៅដំណាក់សង្កែតើ!!

ក៖ ហ្ហ៎នៅដំណាក់សង្កែទេណោះ?

ខ៖ ចា៎ចា៎!!

ក៖ ចាអញ្ចឹងមីងសំរាប់សព្វថ្ងៃមីងអាយុប៉ុន្មានហើយ?

ខ៖ ញ៉ុមឆ្នាំឆ្លូវអាយុ៥៨ហើយ។

ក៖​ ៥៨ហើយ?

ខ៖ ចា៎!!

ក៖ ឆ្នាំអីគេវិញ?

ខ៖ ឆ្នាំឆ្លូវ!!

ក៖ ឆ្នាំឆ្លូវហេ?

ខ៖ នេះមើលក្នុងនេះឆ្នាំឆ្លូវហិ!!!!

ក៖ ក្នុងនេះគេអត់មានដាក់ឆ្នាំខ្មែរផងហ្នឹង!!

ខ៖ ក្នុងនេះអត់ទេហេ?

ក៖ មីងកើតខែខ្មែរកើតខែអីគេវិញ?

ខ៖ មិនដឹងខែអីគេទេអូនអើយភ្លេចអស់ហើយ!!មិនដឹងស្អីៗណាទេ!!

ក៖ ចា៎!!អ៊ីចឹងមីងឆ្នាំកើតនៅក្នុងសំបុត្រកំណើត!!ខ៖ចា៎!!ក៖ញ៉ុមអានអោយមីងស្តាប់ម៉ងទៅមីងណោះ?ខ៖ចា៎!!ក៖ បើប្រាប់ថាអត់ចេះអានអក្សរផង!! អ៊ីចឹងអ្នកមីងកើតនៅក្នុងថ្ងៃទី០៤ ខែកក្កដាឆ្នាំ១៩៦០!!ខ៖ ចា៎ៗ!!ក៖ នៅភូមិដំណាក់សង្កែឃុំព្រែកកំពឹស ស្រុកកណ្តាលស្ទឹង ខេត្តកណ្តាលប្រទេសកម្ពុជា!!ចាអ្នកមីងដូចអ្នកមីងមានបងប្អូនប្រុសស្រីប៉ុន្មាននាក់ដែរ?

ខ៖ បងប្អូនញ៉ុម៦នាក់តែស្លាប់ប្រុសហើយនៅសល់តែស្រី៥ ៤ ៥ទាំងញ៉ុម ស្រីទាំងអស់នៅដំណាក់សង្កែទាំងអស់ហ្នឹងបងប្អូនញ៉ុម។ក៖ចា៎!!ខ៖ចា៎!!

ក៖ ហើយមិញបងប្អូនទាំងអស់សរុបទាំងអស់ប៉ុន្មាននាក់វិញ?

ខ៖ ៦តែនៅតែ៥ទេ!!

ក៖ ប៉ុន្តែស្លាប់អស់មួយ?

ខ៖ ចា៎!ប្រុសស្លាប់អស់មួយ។

ក៖ គាត់ស្លាប់អាយុប៉ុន្មាន?

ខ៖ស្លាប់អាយុ៣០ជាងហើយប្អូនញ៉ុម ស្លាប់៧ ៨ឆ្នាំហើយ!!ក៖ចា៎!!ខ៖ ហើយវាឆ្កួត!!

ក៖ចា៎ហើយមូលហេតុអីដែលគាត់ស្លាប់ដែរ?

ខ៖ ឆ្កួត !!យូរៗទៅឈឺ!!ឈឺហើយស្លាប់ទៅ!!

ក៖ហ្ហ៎វង្វេងមីងហេ?

ខ៖ ចា៎!!យូរយូរទៅប្អូនញ៉ុមវាវង្វេងទៅស្អីៗទៅឆ្កួតដើរអញ្ចឹងទៅអីៗអញ្ចឹងទៅ!!យូរទៅស្លាប់ទៅ!!

ក៖ តែទឹមតែអាយុ៧ ៨ឆ្នាំទេ?

ខ៖អត់ទេអាយុ៣០ជាងហើយ!!ក៖ហ៊ី!!ខ៖ វាមានប្រពន្ធមានអីហើយហើយ!!

ក៖ មីងគាត់ប៉ះពាល់ទង្គិចអីគេបានដល់ថ្នាក់អើរឆ្កួតអ៊ីចឹង?មានដឹងអីអត់?

ខ៖អត់ដឹង។

ក៖តែគ្រាន់តែអើរនេះអីវ៉ាន់វាតែងតែមានមូលហេតុដើមទងអីហើយមិនដែលនៅសុខៗទេហេ?

ខ៖ វាឆ្កួតម៉ងថាគេថាលោរខាងអើរខាងប្រពន្ធដើមប្រពន្ធអីធ្វើយើងមិនដឹងដែរ!!

ក៖ ហ្ហ៎មែនតើ!!ខ៖ចា៎!!ក៖ ដោយសារស្រុកខ្មែរយើងអាផ្លូវងងឹតហ្នឹង!!ខ៖ចា៎!!ក៖វាតែងតែមានហើយមីងណោះ?ខ៖ចា៎!!ក៖អញ្ចឹងអ្នកមីងសំរាប់នេះហា៎បងប្អូនអ្នកមីងនៅរស់៥នាក់!!ខ៖ចា៎!!ក៖មីងអាចប្រាប់ឈ្មោះបងប្អូនមើលទាំង៥នាក់ហ្នឹងឈ្មោះអីគេខ្លះ?

ខ៖ ចា៎បងប្អូនញ៉ុមអ៊ុត សុខុម អ៊ុត សុខុម!!

ក៖ បន្ទាប់មកទៀត?

ខ៖ អ៊ុត សុខា អ៊ុត ចន្ធូ អ៊ុត ស្រី!!

ក៖ នៅ២នាក់ទៀត!!

ខ៖ ចា៎ខ្ញុំ!!

ក៖ អ៊ុត ចំរើន!! ហើយម្នាក់ទៀត?

ខ៖ ម្នាក់ទៀតស្លាប់បាត់ហើយ!!

ក៖ ឈ្មោះអីគេវិញ?

ខ៖ ឈ្មោះអើរ អ៊ុត យ៉ា!!

ក៖ អ៊ុត យ៉ា!!ខ៖ចា៎!!ក៖ ពូមួយដែលស្លាប់ទៅដោយសារឆ្កួតហ្នឹង!!

ខ៖ ចា៎ស្លាប់បាត់ហើយហ្នឹង!!

ក៖ដោយសារឆ្កួត!!

ខ​៖ ហ្នឹងហើយ៤ហើយញ៉ុមមួយទៀត៥ហ្នឹង!!

ក៖ចា៎!!អានិតគាត់ណាស់មីងអើយ!!

ខ៖ ចា៎ស្លាប់!!

ក៖ ខ្លាចគេធ្វើគេអីអញ្ចឹងទៅ!!

ខ៖ ហ្នឹងហើយខ្លាចគេធ្វើគេអីអញ្ចឹងទៅហា៎!!

ក៖ គាត់មានប្រពន្ធ២ហេ?

ខ៖ មុនដំបូងគេស្រលាញ់ ដល់ពេលវាអត់យកគេអញ្ចឹងវាអត់យកគេអញ្ចឹងទៅណាស់!!ដល់ពេលក្រោយឡើងប្អូនញ៉ុមការអោយត្រឹមត្រូវ ការនៅស្វាយរៀងហ្ហ៎!! ស្លាប់ហើយធ្វើបុណ្យទៅ ធ្វើបុណ្យនៅផ្ទះរបស់ប្អូនញ៉ុមមីអ៊ុត សុខុមហ្នឹង ធ្វើបុណ្យអោយនៅវត្តដំណាក់សង្កែយើងហ្នឹង!! ក៖ចា៎!!ខ៖ ចា៎!!

ក៖ ហ្នឹងក៏អស់អាយុជីវិតត្រឹមហ្នឹងទៅ?

ខ៖ ហ្នឹងហើយ!!

ក៖ យើងមើលមិនដឹងដែរ!!ខ៖ចា៎!!ក៖មិនដឹងគេធ្វើគេអីផង មីងណោះ!!

ខ៖ ហ្នឹងហើយទៅជាឆ្កួត ស្រាប់តែមើលជាអ៊ីចឹងទៅស្រាប់តែវាផឹកវាឆ្កួតវិញទៀត!!ក៖ហ្ហ៎!!ខ៖ចា៎!!

ក៖ មីងដោយសារពេលខ្លះហា៎!!ឈឺៗអ៊ីចឹងទេមួយហើយមើលជាប៉ុន្តែបើយើងអត់ប្រកាន់ដូចរបៀបថាយើងអត់ថែរក្សាខ្លួន!!ខ៖ចា៎!!ក៖អត់អីទៀតាហា៎!!

ខ៖ ចា៎អញ្ចឹង!

ក៖ គឺវាទៅហើយ!!ដោយសារអាជាតិស្រាហ្នឹងវាមិនស្រួលណាមីងណោះ?

ខ៖ ចា៎ហ្នឹងហើយ។

ក៖ មីងបងប្អូនអ្នកមីងទាំងអស់អនុស្សាវរីយ៍អីគេខ្លះដែលមីងមានជាមួយនឹងពួកគាត់ហា៎?

ខ៖ ប្អូនញ៉ុមអត់អីទេ ប្អូនញ៉ុមគេអត់ពិបាកដូចញ៉ុមទេ!!

ក៖ ម៉េចវិញទៅមីង?

ខ៖ គេមានប្តីមានអីគេដោយសារធម៌កូនគេសុទ្ធតែស្រីសុទ្ធតែប្រុសអញ្ចឹងទៅហើយញ៉ុមសុទ្ធតែប្រុសកូន។

ក៖ អត់មានស្រីអីមួយសោះ?

ខ៖ អត់!!បានចៅមួយឥឡូវទៅលក់បន្លែបាត់ហើយនៅរោងចក្រនេះចេះតែអោយទៅលក់ទៅ ចៅញ៉ុមមីហ្នឹងចេះណាស់វាបញ្ញា ថ្ងៃអញ្ចឹងបើវាអត់បានរៀនអោយវាជួយចាក់ញ៉ុម!!ក៖ចា៎!!ខ៖មីហ្នឹងឆ្លាតណាស់!!

ក៖ អាយុប៉ុន្មានឆ្នាំ?

ខ៖ វា១៣ហើយប៉ុន្តែវាធំ!!ក៖ចា៎!!!ខ៖ជំទង់ម៉ងហ្នឹងហា៎។

ក៖ហ្នឹងហើយ។

ខ៖ ស្តូកវែង។

ក៖ ហើយគាត់ទៅរៀនទេមីង?

ខ៖ រៀនអូនអើយរៀនរាល់ថ្ងៃអង្គការគេជួយដែរហ្នឹង។

ក៖ហ្ហ៎ល្អហើយអ៊ីចឹង!!

ខ៖ មួយខែបាន១៥០០០!!ក៖ចា៎!!ខ៖ហើយអាពូនោះបាន១៥០០០ដែរ កូនញ៉ុមអាប្រុសពៅហ្នឹង!!

ក៖កុំអោយចៅឈប់ហា៎មីង!!អោយគ្នារៀនរហូតទៅ!!

ខ៖ អត់ទេអោយរៀនអូន ឪវាមានប្រពន្ធចុងទៀត ដល់ហើយនៅជាមួយញ៉ុមតាំងពីតូច!!

ក៖អញ្ចឹងតែលែងគ្នាជាមួយប្រពន្ធដើមនៅ?

ខ៖ ចា៎!!លែងគ្នាហើយបានប្រពន្ធក្រោយ។

ក៖ បានប្រពន្ធក្រោយទៀតអញ្ចឹងហេ?

ខ៖ចា៎!!

ក៖ មីងងាកទៅបងប្អូនសិន បងប្អូនអ្នកមីងដូចជាពីតូចឡើយចូលចិត្តលេងអីជាមួយពួកគាត់ជាងគេ?

ខ៖ អត់ដែលបាននេះទេអូនអើយភ្លេចអស់ហើយ អត់ដែលបានលេងអីសប្បាយទេអូនអើយធំឡើងញ៉ុមនៅអាពតបណ្តោយហ្នឹង!!ក៖ចំ!!ខ៖ គ្រាន់តែធំដឹងក្តីបាននេះហ្នឹងបានទៅអាពត។

ក៖ចុះអាពេលមុនទៅសង្គ្រាមហ្នឹង !!ខ៖ចា៎!!ក៖ នៅផ្ទះអីភាគច្រើនម៉េចដែរនៅក្នុងផ្ទះអីវ៉ាន់ហ្នឹង?

ខ៖ លេង គ្រាន់ម៉ែញ៉ុមប៉ាញ៉ុមគាត់មិនសូវបាននៅផ្ទះដែរហ្នឹងគាត់ធ្វើទាហាន!!ក៖ហ្ហ៎!!ខ៖ចា៎ញ៉ុមនៅជាមួយបងប្អូន៣ ៤ ៥នាក់ហ្នឹងអញ្ចឹងទៅ!!ហើយនៅជាមួយពូញ៉ុមខ្វាក់ទៀត!!

ក៖ នៅជាមួយពូទៀត?

ខ៖ចា៎គាងត់ស្លាប់ គាត់ស្លាប់បាត់ហើយពូខាងម៉ែញ៉ុមហ្នឹង!!ក៖ចា៎!!គាត់ស្លាប់ ស្លាប់បាត់យូរហើយតែនេះហ្នឹងញ៉ុមចេះតែនៅជាមួយបងប្អូនអញ្ចឹងតែនេះប៉ាញ៉ុមហ្នឹងគាត់មកម្តងម្កាលជួនកាលទៅគាត់យកទៅអញ្ចឹងទៅណាស់!!ធំៗទូចៗជំទង់ល្មមៗហ្នឹងចេះតែទៅនៅជាមួយពូហ្នឹងទៅ ពិបាកតាំងពីដើមហើយដល់ពេលមានប្តីពិបាកទៀត!!រាល់ថ្ងៃហត់ណាស់អូនអើយ ហត់ចិត្ត!!

ក៖ ពូមួយផ្លូវមួយដើរតែឯងហ្នឹងហេ?

ខ៖ មិនមែនទេអូនបើអត់ផឹកក៏ទ្រង់ថាវាមិនមែនដូចគេរកបានជួយយើងណាអូន ញ៉ុមជំពាក់គេប៉ុន្មានៗក៏មិនដែលដឹងដែររាល់ថ្ងៃ!!ជំពាក់គេ២០០ ៣០០មែន តែញ៉ុមគ្រាន់តែចេះតែបង្វិលរកសងគេអញ្ចឹងទៅ!!សងគេអស់អ៊ីចឹងទៅបង្វិលយកពីគេរាប់អីអញ្ចឹងទៅអូន លក់បន្លែលក់អីនៅផ្សារព្រែកហូរហ្នឹង សល់ទៅលក់នៅមុខរោងចក្រអញ្ចឹងទៅ!!

ក៖ អ៊ីចឹងមីងលក់នៅផ្សារព្រែកហូររាល់ថ្ងៃហ្នឹងហេ?

ខ៖ ចា៎តើអូន មុនញ៉ុមលក់ត្រកួន ដល់ពេលញ៉ុមចេះតែលក់ៗទៅគេអ្នកលក់បន្លែគ្រែហ្នឹងហា៎!!!គេឈប់លក់ហើយញ៉ុមអត់ដឹងទេ!!ហើយញ៉ុមចេះតែដើរដាក់គេដេញដាក់នេះដាក់នោះអញ្ចឹងទៅដល់ពេលហើយបងមួយទារភាស៊ីហ្នឹងគាត់ថាហ្អែងទៅដាក់គ្រែនោះទៅ ថាអញ្ចឹង ដាក់ហ្នឹងអោយជាប់ទៅ!! ញ៉ុមចេះតែដាក់ៗៗហ្នឹងជាប់ទៅ ដល់អញ្ចឹង ញ៉ុមចេះតែទិញបន្លែតិចៗយកមកលក់បានតិចៗដល់តែអញ្ចឹងបាន២​ ៣ខែញ៉ុមសុំប្រធានផ្សារគេ សុំប្រធានផ្សារដូរគ្រែដាក់គ្រែយើង!!ក៖ចា៎!!ខ៖ ចា៎ញ៉ុមខ្ចីលុយរាប់គេ។ក៖ចា៎!!ខ៖ខ្ចីលុយរាប់គេ២០០០០០ចេះតែរកអ៊ីចឹងទៅបានដល់ឥឡូវហ្នឹងអញ្ចឹងទៅ!!ជំពាក់ខ្លះវិលទៅវិញទៅមកអញ្ចឹងទៅណាស់អូនណាស់។

ក៖ ចា៎តែមួយថ្ងៃៗរស់!!

ខ៖ រស់ៗហើយតែគ្រាន់តែវាពិបាក!!

ក៖ បានស្រួលដែរហេ បានចំនេញច្រើនដែរហេបន្លែ?

ខ៖ ២០០០០ ៣០០០០ យើងរាប់គេខ្លះទៅកូន ម្ហូបអង្ករអីទៅ វាខ្វះ ខ្លះដកដើមដកអីអញ្ចឹងទៅខ្លះទៅ!!ក៖ហ៊ីៗ!!ខ៖អាណានេះបញ្ជូនខ្លះទៅ!!

ក៖ ធម្មតាតែលក់ត្រូវតែគប់អ៊ីចឹងហើយមីងណោះ?

ខ៖ហ៊ី!!

ក៖ដោយសារយើងអត់សូវមាន!!

ខ៖ យើងអត់ដើម យើងអត់ យើងអត់ដើម!!

ក៖ ចុះពីមុនមកមីងរកស៊ីអីគេវិញអញ្ចឹង?

ខ៖ ពីមុនមកញ៉ុមបេះត្រកួនបេះអីអញ្ចឹងទៅ!!ក៖ចា៎!!ខ៖ ខ្លះកូនខ្លះគេអោយអញ្ចឹងទៅណាស់!!ក៖ហ៊ីៗ!!ខ៖អាណាវាធ្វើការបានវាអោយយើងអញ្ចឹងទៅ!!ថ្ងៃណាវាអត់អញ្ចឹងទៅ ចេះតែចិញ្ចឹមទៅកូនធ្វើម៉េច?

ក៖ ឥឡូវងាកមកបងប្អូនម្តងទៀត!!ខ៖ចា៎!!ក៖បងប្អូនរបស់មីងមួយណាដែលជិតស្និតជាមួយមីងជាងគេ?

ខ៖ ប្អូនញ៉ុមទាំងអស់អត់ដែលចេះស្អប់ញ៉ុមទេអានិតញ៉ុមទាំងអស់!!ក៖ចា៎!!ខ៖ចា៎អូន!!

ក៖ តែគ្រាន់តែពួកគាត់គ្រាន់តែធូរធារជាងមីង?

ខ៖ គេមានៗគេធូរធារគេអត់ចេះអត់ទេ!!រាល់ថ្ងៃហ្នឹងគេខឹងតែប្តីញ៉ុមធ្វើបាបញ៉ុមអញ្ចឹងទៅណាស់!!ក៖ហ៊ី!!ខ៖ស្រវឹងជេរប្រចោរ គប់ បោះអីអញ្ចឹងទៅណាស់ ខ្ចេចខ្ទីអស់ហើយ!!

ក៖ អញ្ចឹងពួកគាត់បើសិនជាមីងអត់ដើមអញ្ចឹងពួកគាត់អាចផ្តល់ជាអីអោយមីងដូចជាប្រាក់កាសអី?

ខ៖ ប្អូនញ៉ុមហេ?ក៖ចា៎!!ខ៖ អើយអូនញ៉ុមអត់ទៅរកគេទេ សុខចិត្តញ៉ុមទៅរកគេអ្នកក្រៅវិញ!!

ក៖ ហ្ហ៎អ៊ីចឹងដោយសារមីងអត់ទៅរកដែរហេ?

ខ៖ អត់ទៅទេ!!

ក៖ហើយម៉េចអញ្ចឹងវិញមិនព្រមទៅសួរប្អូន!!ខ៖អត់!!ក៖ប្អូនខ្លួនឯងខ្លះទៅ?

ខ៖ អត់ទេ!!អត់ទេអូន ប្អូនញ៉ុមមានលុយរាប់ម៉ឺនហ្ហ៎តែញ៉ុមអត់ទេ ញ៉ុមសុខចិត្តជំពាក់ជំពិនជំពាក់រដ្ឋជំពាក់អីអញ្ចឹងទៅ!! ចេះតែរកសងគេអញ្ចឹងទៅ!!ហើយមិនបាច់គិតដោយសារខ្ញុំទេអត់ទេមិនដែលថាឥឡូវអោយគេ មិនដែលថាអោយគេថាគេធានាណេះរដ្ឋហេអោយខ្ញុំ១០០ ២០០អត់ទេ!! អត់ទេអូនអត់សោះ សុខចិត្តពិបាកពិបិនអីខ្ញុំយកតែខ្ញុំជំពាក់តែខ្ញុំកូនចៅសងគេទៅខ្ញុំ។

ក៖ ចុះដល់ពេលគាត់ធ្លាប់មកលេងមកអីមីងទេ?

ខ៖ ពេលចូលឆ្នាំពេលភ្ជុំ តែឥឡូវគេមិនសូវមកទេ គេជាប់រកស៊ីដែរហ្នឹងហា៎!!

ក៖ ពួកគាត់ធ្វើការអីគេវិញមីងឥឡូវ?

ខ៖ ពួកគាត់នៅផ្ទះគេរកស៊ីលក់បន្លែ ប្អូនញ៉ុមគេរកស៊ីលក់ឥវ៉ាន់ចាប់ហ៊ួយ លក់អីអញ្ចឹងលក់បាយស្រូបនៅផ្ទះអីញ្ចឹងទៅ!!ហើយប្អូនញ៉ុមឈ្មោះចន្ធូនោះធ្វើបាយសី ដើរធ្វើបាយសីអោយគេអញ្ចឹងនោះ!!មីអូនណាស់ ហ្នឹងហើយប្អូនញ៉ុមគេសុទ្ធតែមានមុខរបរអស់ ប្អូនដែលធំហ្នឹងគេលក់ត្រីនៅផ្សារព្រែកហូរ!!

ក៖​ចា៎!!តែសុទ្ធតែមានប្តីមានប្រពន្ធអស់ហើយមីងណោះ?

ខ៖ ចា៎មានអស់ហើយ ប្អូនៗញ៉ុមមានមានទាំងអស់គេមានប្តីគេដោយធម៌ទាំងអស់ហ្នឹង!!ក៖ចា៎!!ខ៖ ពិបាកតែញ៉ុមមួយទេអូន!!

ក៖ ចុះឪពុកម្តាយម៉េច?

ខ៖ ស្លាប់អស់ហើយ។

ក៖គាត់ស្រលាញ់កូនៗស្មើគ្នាទេ?

ខ៖ ចា៎!!ប៉ាញ៉ុមម៉ែញ៉ុមគាត់ស្លាប់យូរហើយ!!

ក៖ ភាគច្រើនគាត់យកបងប្អូនទាំង៦នាក់ហ្នឹងដែលដើរយកទៅណាទៅណីអីអត់មីង?

ខ៖ បបួលដែរតើអូនប៉ុន្តែញ៉ុមអត់ដែលទៅទេ?

ក៖ តែ តែពេលមីងនៅក្មេងអត់ទាន់មានប្តីហា៎??

ខ៖កាលហ្នឹងមានដែលបាននេះអីយើងពិបាកនៅឡើយហ្នឹង!!

ក៖ ដល់ពេលដឹងក្តីហើយអាពតបណ្តោយមីងហេ?

ខ៖ យើងដឹង យើងធំឡើងយើងទៅអាពតម៉ងហ្នឹងយើងមានបានសប្បាយណា!!ក៖ចា៎!!ខ៖អើរធម្មតាបងប្អូនពីមានតែបែរឡុកបែរឡហ្នឹងស្អីគេទេ មានលេងស្អីគេទេពីដើម!!ក៖ចា៎!!ខ៖ គ្មានអីទេ!!ដល់ពេលបានប្តីមកពិបាកណាស់អូនអើយ ជេរប្រចោរឡើងអីអ៊ីចឹង បើវាអត់ផឹកទៅបានដេកស្រួលទៅ ជួនកាលញ៉ុមធាក់កង់ម៉ោង៣ ម៉ោង៤ភ្លឺ ម៉ោង៤កន្លះញ៉ុមទៅរាល់តែដងហ្នឹង!!ក៖ចា៎!!ខ៖ យប់ឡើងដាក់កង់ចោលនៅព្រែកហូរហ្នឹង ញ៉ុមទៅទៀតហើយ ញ៉ុមទៅញ៉ុមឡើងម៉ូតូឌុបញ៉ុមទៅហើយ!!

ក៖ ហ្ហ៎អញ្ចឹងមីងទៅទទួលបន្លែពីគេនោះហេ?

ខ៖ ចា៎ហ្នឹងហើយទទួលបន្លែពីគេមកលក់ ។

ក៖ពីណាមកវិញមីង?

ខ៖ ពីតាខ្មៅថ្មី!!ក៖ចា៎!!ខ៖ ចេះតែលក់ទៅអូន បើញ៉ុមកុំលក់អញ្ចឹងញ៉ុមដាច់ពោះងាប់ហើយ បើយើងមិនខំរកអញ្ចឹងទៅវិញទៅមកដោះ ទៅវីញទៅមកដោះអោយគេអញ្ចឹងទៅ បាន១២ ១៣ថ្ងៃអញ្ចឹងបានអោយគេទៅ ទៅកាច់គេទៀតទៅ ស៊ីទៅតទៀតទៅ!!

ក៖ចា៎មីងអើរហេតុអីបន្លែបានជាមួយៗងើបពីយប់ទៅខ្លាំងៗម្ល៉េះ?

ខ៖ យើងមិនទៅ យើងចាប់ផ្តើមរៀប ព្រលឹមឡើងគេចាប់ផ្តើមទិញហើយណាស់អូន យើងមិនមែនទីញតែ២ ៣មុខណា!!យើងទិញអានេះបន្តិចអានោះបន្តិច ១គីឡូវ២គីឡូវ ដូចថាខ្លះណាអីអញ្ចឹងទៅ៥គីឡូអីអ៊ីចឹងទៅ!! បើអាស្ពៃចង្កឹះហ្នឹង២គីឡូអាត្រប់ស្រួយហ្នឹង២គីឡូអីអញ្ចឹងទៅ!!ម្លេសហ្នឹងកន្លះគីឡូអានេះតិចអានោះតិចទៅតិចៗៗៗអញ្ចឹងទៅណាស់អូន!!

ក៖ តិចៗអ៊ីចឹងទៅហេ?

ខ៖ ត្រសក់៤ ១០គីឡូអីអញ្ចឹងទៅ!!ថ្ងៃណាយើងលក់ដាច់យើងយកតាមអាហ្នឹងអញ្ចឹងទៅណាស់!!ក៖ចា៎!!ខ៖ អត់ទេរាល់ថ្ងៃញ៉ុមលក់អញ្ចឹងតើ!!

ក៖តែដល់ពេលឥលូវបន្លែអីគេលក់ដាច់ជាងគេមីង?

ខ៖ ចា៎ញ៉ុមរាល់ថ្ងៃបន្លែញ៉ុម គ្រែញ៉ុមលក់ព្រឹកមិញអត់ដែលទេអូនព្រឹកមីញលក់ស្រួលម៉ង!!

ក៖ម៉េចវិញ?

ខ៖ លក់ដាច់ណាស់!!មុខអត់បានមានពេលទំនេរទេ កន្លែងញ៉ុមហ្នឹងតែម៉ោង៦ហ្នឹងចាប់ផ្តើមដាច់ម៉ង!!ក៖ចា៎!!ខ៖គេមកជួយទិញញ៉ុម គេឃើញញ៉ុមថាអានិតម៉ង !

ក៖ ហ្នឹងហើយ!!

ខ៖ មិនបាច់!!

ក៖ល្អហើយអញ្ចឹង!!

ខ៖ ចា៎អានិតញ៉ុម!!ទៅលក់ទៅរោងចក្រតែម៉ោង១០កន្លះញ៉ុមទៅដល់ហើយដូចថាញ៉ុមសល់ត្រសក់អីអញ្ចឹងហា៎!!ចងថង់ៗហើយ សល់ម្រះសល់អីអញ្ចឹងហា៎!!ទៅផ្សារទៅទិញឥវ៉ាន់គេក៏គេថាអានិតគេលក់ថោកអីអញ្ចឹង លក់ថោកៗអោយយើងគេអានិត យើងមានគេខ្សែអានិតរហូត!!ក៖ចា៎!!ខ៖ ដល់អ្នករោងចក្រហ្នឹងក៏គេជួយ ដល់អ្នកលក់ផ្សេងទៀតក៏លក់អត់សូវដាច់ដែរ បើញ៉ុមខានលក់ប៉ុន្មានថ្ងៃអស់ដើម កូនញ៉ុមវាលេបថ្នាំហ្ហ៎!!

ក៖ លេបថ្នាំម៉េច?

ខ៖ ថាតែងាប់ផង!!

ក៖ ម៉េចវិញមីង?

ខ៖ ថាតែ៤ ៥ថ្ងៃអាថ្ងៃ១៨ហ្ហ៎!!ក៖ចា៎!!ខ៖លេបថ្នាំប្រកាច់យកទៅពេទ្យតាខ្មៅហ្នឹង!!

ក៖ លេបច្រឡំឬក៏ម៉េច?

ខ៖ វាខឹងប្រពន្ធវាវាលេបទៅ!!ហើយយើងយើងអស់លុយណាស់អូនណាស់!!

ក៖​ប្រុសសោះហ្នឹង!!

ខ៖ ចា៎ជិះ១០០អូនណាស់ជំពាក់គេណាស់!!ជិត១០០!!

ក៖មីងអើយមីង!!

ខ៖មើលកូនទៅដល់សុង សុងគេហ្នឹងអស់១២០០០០ហើយថ្លៃសេវាគេហ្នឹង៧០០០០អត់បានយកអាបណ្ណ័ក្រីក្រទៅហា៎!! អ៊ីចឹងហើយ ដល់ពេលហើយទៅអើរចុះយើងសាហ៊ុយទៅមកទៅមកហ្នឹង​៣៨០០០០អស់រលីង!!ក៖ចា៎!!ខ៖ជំពាក់គេខ្ចីគេ៥០ទៀត!!

ក៖អត់អីទេអោយតែបានរស់កូនទៅមីងហេ?ខ៖ចា៎!!ក៖មួយណាវិញ?

ខ៖ ទៅណាបាត់ហើយ!!ដើរទៅណា!!

ក៖ស្រីឬក៏ប្រុស?

ខ៖ ប្រុស!!

ក៖ប្រុសហ្នឹងហើយដឹងតែប្រុសប៉ុន្តែអាយុប៉ុន្មានហើយមីង?

ខ៖អាយុ២០ជាង។

ក៖ហ្ហ៎ហើយម៉េចប្រពន្ធបានជាអ៊ីចឹង?

ខ៖ ប្រពន្ធ វាចេះតែប្រចណ្ឌអញ្ចេះអញ្ចុះទៅណាអូន!!

ក៖ សូម្បីតែ ញ៉ុមគិតថាមនុស្សភាគច្រើនមនុស្សស្រីទេដែលសម្លាប់ខ្លួន!ខ៖ចា៎!!ក៖តែដល់ពេលកូនមីងស្រលាញ់គេខ្លាំងណាស់!!!

ខ៖ ស្រលាញ់គេ ស្រលាញ់គេពេក!!

ក៖តែម៉េចបានមូលជាមួយប្រពន្ធហើយតើហី?

ខ៖ នៅតែហ្នឹង!!ប្រពន្ធវាទៅមើល មួយយប់មួយថ្ងៃបានវាដឹងខ្លួន។ក៖ហ្ហ៎!ខ៖ បានញ៉ុ្មមទៅមើលញ៉ុមដាក់សារ៉ូមអោយមួយផ្លោកអោយទៀត។

ក៖តែមកនៅជាមួយមីងរាល់ថ្ងៃតើហី?

ខ៖ មកនៅរាល់ថ្ងៃហ្នឹង!!

ក៖ ហើយនៅក្នុងផ្ទះហ្នឹងនៅប៉ុន្មានគ្រួសារ?

ខ៖ នៅមើលកូន!!អូអាមួយនេះអាមួយគក់ខោអាវហិ!!ក៖ចា៎!ខ៖ អាហ្នឹងវាដែលលេបថ្នាំហ្នឹង!!(គាត់ប្រាប់អោយមើលកូនដែលលេបថ្នាំសម្លាប់ខ្លួន) កូនប្រសារអីហ្នឹងនៅទាំងអស់ហ្នឹង!!!ញ៉ុមចិញ្ចឹមទាំងអស់ហ្នឹង!!

ក៖ហ៊ីហើយអត់ធ្វើការអត់ធ្វើអីទេហេ?

ខ៖ អត់ទេ។

ក៖ ទាំងអស់គ្នា?

ខ៖ អាប្រុសៗធ្វើតែមិនបានចង់បានស៊ីផងហ្នឹង!!

ក៖តែប្រពន្ធអត់ទេហេ?

ខ៖ ហ្នឹងហើយ ធ្វើបានអោយយើងខ្លះទៅអាទិត្យណា២០០០០ ៣០០០០អីអ៊ីចឹងទៅ អាទិត្យណាអត់អ៊ីចឹងទៅ!!

ក៖ក្មេងៗពេកមីងហេ?

ខ៖ ហ្នឹងសុទ្ធតែអញ្ចឹង!!

ក៖ពេលខ្លះគាត់អត់សូវគិតអញ្ចឹងហេ?

ខ៖ អត់សូវគិតអីទាំងអស់ក្មេងឥឡូវ!!

ក៖ ចាំមើលដល់ពេលមានកូនបានដឹងខ្លួន។

ខ៖ហ៊ីក្មេងឥឡូវវាមិនដូចសម័យយើងពេលមុនទេ វាមិនដូចយើងចាស់ពីដើម!!ឃើញតាហ្នឹងទេ(គាត់មើលទៅប្តី)ហ្នឹងអូនមកអត់ទាន់ជេរទេ!!ជេរញ៉ុមថ្ងៃមិញមកដល់អូនណ្ហើយស្អីៗទេ ហែកហួរយើងសព្វបែបសព្វយ៉ាង!!ប្រចណ្ឌយើងទៀតហ្ហ៎មិនដឹងប្រចណ្ឌរកអីទេ!!!

ក៖ ចំណាស់ៗហ្នឹងអស់ហើយ!!ប្រចណ្ឌរកអីគេលោក!!

ខ៖ ប្រចណ្ឌអូនណ្ហើយជេរខ្ញុំសព្វគ្រប់ ថាហែកដូចអីអញ្ចឹង!!

ក៖លែងក៏លែងមិនកើត!!

ខ៖ហ៊ីទៅណាទេអូនណ្ហើយ!!ទៅណាមកណីទេ!!

ក៖ តែគាត់ជួយឌុបបន្លែឌុបអីដែរតើមីងណេះ?

ខ៖ ពេលណាវាអត់ឆ្កួតអញ្ចឹងទៅវាឌុបយើងទៅលក់បន្លែអញ្ចឹងទៅ!!ដល់តាខ្មៅអីអញ្ចឹង មួយខែឌុបយើងបាន៥ដងដែរ!!

ក៖ អា២៥ដងទៀតអត់ទេហេ?

ខ៖ អា២៥ដងទៀតអត់ទេ!!ក៖ចា៎!!ខ៖អាថ្ងៃណាវាអត់ផឹកអ៊ិចឹងទៅនៅផ្ទះកាប់អុសកាប់អីអញ្ចឹងទៅ មើលណោះអញ្ចឹងទៅណាស់!!ក៖ចា៎!!ខ៖ថាហ្អែងដុតអុសអញកូនហ្អែងអត់រកស៊ីអី អញ្ចឹងៗសព្វគ្រប់បែបយ៉ាងអីអញ្ចឹងទៅ!!យើងជេរវាវ៉ៃវាទៅ!!

ក៖តែមីងដីត្រឹមប៉ុន្មានវិញ?

ខ៖ អត់ទេដីញ៉ុមត្រឹមតែ៥ម៉ែត្រទេអូនក្បាល!!ក៖ហ្ហ៎!!ខ៖ក្បាលតែ៥ ទិញគេយូរហើយ!!លក់ចេះតែបានហើយអូនអើយ តែយើងលក់យើងទៅនៅណាអូនអើយ!!

ក៖ មិនបាច់លក់ទេមីងអើយ!!!ទៅនៅណាទេ!!

ខ៖ សុខចិត្តទ្រាំជំពាក់គេតិចតួចហ្នឹងទៅ!!

ក៖ហើយពេលទិញដីហ្នឹងថោកតើមីងហេ?

ខ៖ កាលញ៉ុមទិញ៧០០។

ក៖ តែដល់ពេលឥលូវលក់បានច្រើនហើយ?

ខ៖ ឥឡូវរាប់ម៉ឺនតែដឹងលក់ធ្វើអីទេអូន លក់ពិបាកទៅទិញគេដដែល!!

ក៖ ហ្នឹងហើយ ពិបាកទិញទិញក៏អត់គ្រប់ដែរហ្នឹងមីងអើយ!!

ខ៖ចា៎ទិញអត់គ្រប់ទេអូនអើយ!!

ក៖ ដីឥឡូវថ្លៃណាស់មីង?

ខ៖ចា៎ដីឥឡូវថ្លៃណាស់ សូម្បីតែប្រលាយក៏រាប់ម៉ឺនដែរ។

ក៖ ពេលមុន !!ចំប្រឡាយហ្នឹងជិតអស់ហើយមីង?ពេលមុនអត់មានអញ្ចឹងទេណាស់!!

ខ៖ ចា៎ហ្នឹងហើយប្រឡាយពេលមុនថោកណាស់!!២០០០ ១០០០(ដុល្លារ)។

ក៖ ហ្នឹងហើយ ពេលមីងទូចទិញហ្ហ៎តែប៉ុន្មានម៉ឺនផង(លុយរៀល)!!

ខ៖ ចា៎!!ឥឡូវ៣០០០ ២០០០(ដុល្លារ)!!

ក៖ហ្នឹងហើយ!!

ខ៖ ដូចអ៊ុំរ៉ុមអីវ៉ាន់អញ្ចឹងប៉ុន្មានពាន់ !!

ក៖​ចា៎គាត់ទិញចំបក់ថោកអញ្ចឹង មីងទូចមិនមែន២០០០០ ៣០០០០ដុល្លារទេណាស់២០០០០លុយខ្មែរហ្នឹង!!

ខ៖ ២០០០០លុយខែ្មរ ហ្នឹងហើយ!!

ក៖ ហ្នឹងហើយ!!

ខ៖ ហើយដីយាយទូចហ្នឹង មួយជូរហ្នឹងទាំងអស់!!ឥឡូវគាត់លក់អោយគេបន្តិចៗអស់!!លក់អោយគេកាលថោក!!

ក៖ ដោយសារគ្រួសារគាត់ក៏មិនមែនស្រួលដែរមីងអើយ!!

ខ៖លក់អោយគេកាលថោក!!

ក៖ មីងទូចប្តីទៅចោល !!ខ៖ចា៎!!ក៖បើមីងប្តីនៅជេរ !!អើរយ!!

ខ៖ សួរគេទៅដឹងហើយ!!

ក៖ ចា៎ហ្នឹងហើយ តាមដំនើរទៅមីងអើយ!!បើសិនជាអ៊ីចឹងទៅហើយ!!ប៉ុន្មានឆ្នាំមីងគាត់ធ្វើបាប?

ខ៖ អើយយូរហើយអូនអើយ មើលមើលអើរ១០ឆ្នំាជាងហើយមិនដែលសប្បាយទេ មិនដែលរកលុយអោយយើងបាន២០០០០០ ១០០០០០អោយយើងទេ!!

ក៖គាត់ដឹងតែពីផឹកតែមួយមុខ?

ខ៖ មិនមែនទេដូចថាអញ្ចេកបើថ្ងៃណាដូចវាអត់ផឹកអញ្ចឹងទៅវាជួយដាំបាយដាំអីយើងអញ្ចឹងទៅ!!ក៖ហ៊ីៗ!!ខ៖ ថ្ងៃណាវាផឹកកូរយើងអញ្ចឹងទៅជេរប្រចោរយើងទៅ ហែកហួរយើងទៅ ដេកទឹមតែងើបមិញ !!ក៖ចា៎!!ខ៖ អត់ដឹងយើងអត់អត់ដឹងយើងមានអញ្ចឹងទៅណាស់អូន!!ក៖ហ៊ីៗ!!ខ៖មនុស្សតែអត់ដឹងអញ្ចឹងពិបាកណាស់!!ក៖ចា៎!!ខ៖ទាល់តែមនុស្សចង់បានអានិត!!ពេលយើងឈឺម៉ោង៣យប់យើងទៅហើយណាស់ ហើយពេលលណាញ៉ុមអត់ដេកអញ្ចឹងវាថាអោយញ៉ុមឈឺតែយប់ទេថាអញ្ចឹងថាអោយយើងឈឺតែយប់ទេ!!យើងឈឺចង្កេះឈឺខ្នងអីណាស់អូនណាស់!!មួយថ្ងៃបានបាយប៉ុណ្ណេះ!! ចេះតែទ្រាំទៅ!!ថាយើងឈឺ ធ្លាក់សរ ឈឺចង្កេះ ធ្លាក់សររាល់ថ្ងៃ!!

ក៖ចា៎!! ហើយអ្នកមីងមិនព្រមទៅពេទ្យអង្គការអីវ៉ាន់ទៅ?

ខ៖ អត់ដែលបានទៅណាអូនមិនដែលបានទៅណាទេរវល់តែរក បើញ៉ុមនៅផ្ទះអញ្ចឹងអត់ទៅលក់ញ៉ុមនៅផ្ទះទៅបេះត្រកួនបាន៤ ១០ ២០ដុំដែរ!!

ក៖ ទៅបេះនៅក្រោយ?

ខ៖ នៅបឹងណោះ ក្រោយកន្លែងឈូងគេណោះ ញ៉ុមទៅបេះអញ្ចឹងទៅជួនកាល៣០ ២០ដុំអញ្ចឹងទៅ!!!

ក៖ គ្រាន់បានរួច!!

ខ៖ ចា៎គ្រាន់បានអោយចៅទៅលក់នៅផ្សារអញ្ចឹងទៅ ១០០០០ជាងទៅរួចលុយគេខ្លះបង់គេខ្លះអីអញ្ចឹងទៅ!!

ក៖ហ៊ីពិបាកមីង!ខ៖ចា៎!!ក៖អញ្ចឹងមីងឪពុកអ្នកមីងគាត់ឈ្មោះអីគេដែរ?

ខ៖ ឈ្មោះអ៊ុតប៉ាញ៉ុមឈ្មោះអ៊ុត ញ៉ែម អ៊ុត។

ក៖ ញ៉ែម អ៊ុត?ខ៖ចា៎!!ក៖ត្រកូលញ៉ែម ដូចញ៉ុមដែរ!

ខ៖!ចា៎ត្រកូលញ៉ែម!!

ក៖ តែនៅក្នុងនេះប្រាក់អ៊ុតតើ!!

ខ៖ ហ្ហ៎!អើរហ្នឹងហើយប្រាក់អ៊ុតហ្នឹងហើយ!!

ក៖ប្រាក់អ៊ុតទេ!!

ខ៖ ហ្នឹងតាអាហ្នឹងជីតា!!

ក៖​តាបានឈ្មោះតាញ៉ែម!!

ខ៖ តាបង្កើតបានឈ្មោះញ៉ែម តែតានេះទួត ប្រាក់!!ក៖ប្រាក់!!ខ៖ ចា៎!!

ក៖ អញ្ចឹងតារបស់ញ៉ុមគាត់ឈ្មោះប្រាក់ញ៉ែមដែរ?

ខ៖ចា៎!!ប្រាក់ ញ៉ែម។

ក៖តែឪពុកអ្នកមីងឈ្មោះប្រាក់អ៊ុត!!ខ៖ចា៎!!ក៖សញ្ជាតិខ្មែរ តែគាត់អត់មានថ្ងៃខែឆ្នំាំកំណើតផងអ្នកមីងណោះ?

ខ៖ ដឹងទេអូន!!

ក៖ ដឹងស្រុកកំនើតឪពុកនៅណាវិញទេឪពុករបស់អ្នកមីងហា៎?

ខ៖ ឪពុកញ៉ុមនៅស្រុកដំណាក់សង្កែម៉ង!!

ក៖អ្នកដំណាក់សង្កែរហ្នឹងដែរ!!

ខ៖ ចា៎ស្រុកកំណើតហ្នឹងម៉ង!!

ក៖គាត់ស្លាប់យូរនៅមីង?

ខ៖ស្លាប់យូរហើយ!!តាំងពី៧៩(១៩៧៩)ហ្ហ៎!!

ក៖ ៧៩(១៩៧៩)បែកមកហ្នឹងហេ?

ខ៖ចា៎!!តាំងកូនញ៉ុមអាបងកូនញ៉ុមអាបងហ្នឹងបាន៥ខែមិនដឹង កូនញ៉ុមចេះអង្គុយមិនដឹងទេ គាត់ស្លាប់ ហេកូនញ៉ុមចេះដើរស្លាប់!!ក៖ហ៊ីៗ!!ខ៖កូនញ៉ុមអាបងអាយុ៣០ជិត៤០ដែរហ្នឹង!!

ក៖ចា៎ហ៊ីច្រើនដែរតើ!!

ខ៖ កូនញ៉ុមមីស្រីហ្នឹង!!!!មីស្រីចៅញ៉ុមហ្នឹងហេ?

ក៖ តែគាត់នៅជាមួយមីងដែរហេ?

ខ៖ អត់ទេ បែកនៅ នៅផ្ទះជួល នោះផ្ទះជួលនោះ នៅជាមួយឪវាអត់ចុះទេអូនអើយ!!ពួកអាអស់នេះនៅមិនចេះចុះទេ ចេះតែទ្រាំទៅ!!

ក៖​អញ្ចឹងឪពុកអ្នកមីងគាត់ស្លាប់នៅឆ្នាំ៧៩(១៩៧៩)ហើយគាត់អើរគាត់មានអាយុប៉ុន្មានហើយពេលស្លាប់ហ្នឹងហា៎??

ខ៖ គាត់អាយុអើរ!!៥០ជាហើយកាលហ្នឹង!!!

ក៖ ៥០ប៉ុន្មានចាំទេអ្នកមីង?

ខ៖ ៥០ជាង!! នោះអាមួយដែលលេបថ្នាំហ្នឹងហ្ហ៎(ចង្អុលទៅកូនដែលលេបថ្នាំសម្លាប់ខ្លួន)ឥឡូវធ្វើឡឺៗៗៗហ្នឹងហើយដាក់ថ្នាំសារ៉ូមអោយកូនជំពាក់ជំពិនគេដោយសារតែកូនហា៎!!

ក៖អញ្ចឹងងាកមកឪពុកវិញម្តង គាត់ស្លាប់ អាយុ៥០ប៉ុន្មានមីង?

ខ៖អត់បានដឹងទេអូនអើយ!!

ក៖ តែដឹងតែ៥០ជាងហើយ ៥៥ ៥៦មិនដឹងទេប៉ាញ៉ុមស្លាប់។ក៖ចា៎!!ខ៖បើម៉ែញ៉ុម៤០ជាងទេ!!

ក៖​ឥឡូវប៉ាមីងគាត់ចរិកម៉េចដែរមីង?

ខ៖ប៉ាញ៉ុមល្អណាស់ មិនជឿសួរប្តីញ៉ុមទៅ ប៉ាញ៉ុមអត់ចេះកូនចៅញ៉ុមអត់ចេះម៉េចទេហូបបាយវិញញ៉ុមប្រាប់អត់ដែលកោសចានលឺទេអូន!!ប៉ាញ៉ុមអត់ទេ!!ស្រួលណាស់តាំងពីញ៉ុមដឹងក្តីមកចេះវ៉ៃញ៉ុមម្តង ពេលហ្នឹងញ៉ូមបាត់ខ្សែគោញ៉ុមមើលគោអោយអ៊ំញ៉ុមនៅដំណាក់សង្កែហ្នឹងហា៎!! វ៉ៃញ៉ុម វ៉ៃញ៉ុមលើកជើងឡើងលើហ្ហ៎!!គាត់មកពីហត់គាត់មកពីដឹងស្មៅហ្នឹងហា៎!!វ៉ៃញ៉ុមបានម្តងមិនដែលហៅញ៉ុមបានម៉េចទេ ហៅញ៉ុមតែកូនហៅញ៉ុមតែមីនាងមីនាងហ្នឹង!!

ក៖មិនដឹងខឹងប៉ុណ្ណាបានអ៊ីចឹងបានវ៉ៃ!!

ខ៖ ប៉ាញ៉ុមហៅញ៉ុមតែមីនាងមីនាងហ្នឹងរហូត!!ហើយប្អូនញ៉ុមវិញប្អូនញ៉ុមសព្វថ្ងៃហ្នឹងហៅញ៉ុមអញ្ចឹងទាំងអស់ហៅញ៉ុមតែនាងនាងទេ!!មិនដែលហៅអាទេ!!

ក៖អញ្ចឹងមានឈ្មោះនាងមួយទៀតហៅតែនាងៗទៀត!!

ខ៖ហៅញ៉ុមតែនាងនាងទេ!!ក្រៅគេហៅក្រៅហា៎!!ក៖ចា៎!!ខ៖ម្ល៉ោះហើយពួកហ្នឹងហៅញ៉ុមហៅតែមីនាងមីនាងហ្នឹងម៉ែញ៉ុមហៅតែមីនាងមីនាង ហៅកាតុបហើយហៅតែមីនាងមីនាងរហូត!!ហើយប្អូនញ៉ុមចេះតែហៅតាមទៅ គាត់ស្លាប់ទៅ​ប៉ាញ៉ុមស្លូតស្រួលណាស់!!

ក៖ គាត់ស្លាប់មូលហេតុអីគេមីង?

ខ៖ គាត់ឈឺតើ គាត់ឈឺម៉េចទេ គាត់ថ្លើម!!ក៖ហ្ហ៎!!ខ៖គាត់ស្លាប់នៅបាត់ដំបងហ្ហ៎!!ជាមួយប្រពន្ធចុងហា៎!!នៅវត្តក្តារងឿរ!!

ក៖​ក្តារងឿរ !!

ខ៖ចា៎!!វត្តក្តារងឿរនៅបាត់ដំបងហា៎!!ក៖ចា៎!!ខ៖គាត់ស្លាប់កាលហ្នឹង!! គាត់ស្លាប់នៅហ្នឹងតើ!!

ក៖ មីងចំនុចកន្លែងណាដែលស្រលាញ់ឪពុកជាងគេ?

ខ៖ ញ៉ុមស្រលាញ់ប៉ាញ៉ុមទាំងអស់ម៉ែញ៉ុមទាំងអស់ញ៉ុមមិនដែល !!បើយប់យើងដេកពីព្រលប់អញ្ចឹងហិ!!ញ៉ុមខ្លាចខ្មោចញ៉ុមនៅតូចហាអូនញ៉ុមខ្លាចណាស់!!ប៉ាញ៉ុមញ៉ុមដេកដណ្តប់ភួយហា៎!!ឡើងជោគបែកញើសទៅណាស់!!ប៉ាញ៉ុមថាដឹងតែញ៉ុមខ្លាចហើយ ដឹងតែញ៉ុមខ្លាចហើយអញ្ចឹងទៅណាស់!!គាត់អត់ហ៊ានដាស់ញ៉ុមទេថាកុំដាស់អោយវាដេកទៅ ធ្វើអីធ្វើទៅតែកុំដាស់វាតែមានអីទុកអីអោយវាស៊ី មីហ្នឹងវាដឹងហា៎មីហ្នឹង!!គាត់អត់ហៅញ៉ុមអាទេគាត់ហៅញ៉ុមតែមីនាងមីនាងទេ!!ក៖ចា៎!!ខ៖ ចា៎!!

ក៖ហើយមីងខ្លាចខ្មោច ខ្លាចខ្លាចពេកសំរានលក់ទៅ?

ខ៖ ដេកដណ្តប់ភួយសម្ងាំៗដេកលក់ទៅ!! ទល់ឥឡូវញ៉ុមលែងខ្លាច ញ៉ុមយកកូនញ៉ុមមួយទៅពេទ្យចាំមើលញ៉ុមនិយាយអាដុតខ្មោចហា៎!ហាកូនញ៉ុមដុតខ្លួនអាយុ២០ជាងហា២៤ហា៎!!

ក៖ តែម៉េចដុតខ្លួនអញ្ចឹង?

ខ៖ ខឹងអីដុតខ្លួនខ្លួនវាស្លាប់យកទៅដេកពេទ្យកាល់ម៉ែត្រ៥ យប់៥ថ្ងៃណាស់!!ក៖ចំ!!ខ៖ញ៉ុមលែងខ្លាចខ្មោចទល់សព្វថ្ងៃហ្នឹង!!

ក៖ហើយកូនមីងមួយៗសុទ្ធតែរកតែសម្លាប់ខ្លួនឯងអញ្ចឹង?

ខ៖ ចា៎ហ្នឹងអូនមិនដឹងម៉េចវា!!ខឹងអីខឹង តូចចិត្តវារឿងឪវាអ៊ីចឹងទៅ ឪវាឡូឡាស្រវឹង!!

ក៖​ហើយម៉េចទៀតមីងអាពេលទៅដុតខ្លួនហ្នឹង?

ខ៖ញ៉ុមទៅដេក ដុតខ្លួនញ៉ុមយកទៅពេទ្យអូនណ្ហើយញ៉ុមច្រូតស្មៅញ៉ុមមានលុយតែ២៥០០០ ២៦០០០មកពីច្រូតស្មៅវិញណាស់!!មានលុយតែប៉ុណ្ណឹងគត់ស្រាប់យប់ យប់ឡើងប្រហែលម៉ោង៩ ម៉ោង១០ញ៉ុមដេកលក់មួយភាំង កាលហ្នឹងមិនទាន់មានភ្លើងទេ!!មិនទាន់តទេណាស់!!ស្រាប់ហើយវាសួរញ៉ូមវាថាម៉ែៗម៉ែស្រលាញ់កូនអត់?ញ៉ុមនៅក្នុងវាមិនដឹងទឹមតែមកពីណាទេ!!!ហ្នឹងហើយមកពីដើរលេង មកពីទិញសាំងយើងអត់ដឹងហ្ហ៎!!ដល់ហើយញ៉ុមថាកូន ញ៉ុមនិយាយពីក្នុងមក ថីបានម៉ែមិនស្រលាញ់កូនឯងម៉ែចិញ្ចឹមកូនឯងបានប៉ុននេះៗអស់ហើយថាអញ្ចឹង ញ៉ុមក៏ថាអញ្ចឹងទៅ!!ក៖ចា៎!!ខ៖ ដល់តែពេលអញ្ចឹងញ៉ុមឃើញកេសម្តងកេសមួយឆិចម្តងអញ្ចឹងប៉ុន្តែវាអត់ឆេះដល់ហា៎!!កេសម្តងទៀត កេសឆាបវិប កាលហ្នឹងញ៉ុមចាប់អាគុយប្រើអាគុយចាប់អាគុយអញ្ចឹងទៅ!!ឆេះវិបឡើង។ក៖អូ!!ខ៖ ឆេះវិបឡើងពេញផ្ទះទាំងងអស់បើអាបងៗប្អូនៗនាំគ្នាយកទឹកយកភួយគ្របហា៎!!ក៖ហ៊ីៗ!!ខ៖ញ៉ុមដឹករម៉ក់ស្មៅទៅពេទ្យតើ!!ក៖ហ៊ីៗ!!ខ៖ដឹងរម៉ក់ស្មៅស្រាប់តែមានលុយ២៦០០០ ៧០០០មិនដឹងទេស្រាប់តែទៅដល់ ដល់ពេលនៅពេទ្យចាក់អង្រែលើអាពេទ្យចាក់អង្រែលើជិតអាការ៉ាស់!!

ក៖ស្គាល់ៗ!!!

ខ៖ អាជីតការ៉ាស់សាំងហ្នឹងហា៎!!ក៖ចា៎!!ខ៖ពេទ្យយួនពេទ្យហ្នឹង ពេទ្យហ្នឹងពេទ្យយួនហា៎ពេទ្យហ្នឹង!!ក៖ចា៎!!ខ៖ចា៎ហ្នឹងហើយគេថាទៅពេទ្យហ្នឹងទៅ!!ហ៊ីស្រាប់តែពេទ្យហ្នឹងបើកទល់ៗភ្លឺអញ្ចឹងញ៉ុមទៅអូនអើយ ទៅដល់យួនគេនិយាយញេវញាវញេវញាវ ញ៉ុមយកកូនទៅចូលក្នុងពេទ្យគេអោយយើងគេទារយើង១០០០(ដុល្លារ)ញ៉ុមសំពះគេចុះពងដៃពេញទាំងអស់ចាប់មើលពងដៃសំពះពេទ្យសំពះពេទ្យហ្នឹង ថាអូនហ្ហើយអត់មានទេ អ៊ុំច្រូតស្មៅមានតែ២៧០០០ ហី៦០០០ទេកាលហ្នឹងកំសត់ណាស់កាលហ្នឹង ញ៉ុមអត់មានលុយទេ អ៊ីចឹងមីងឯងទៅពេទ្យអើរកាលហ្នឹងអោយទៅពេទ្យអីទៅពេទ្យទាហានពេទ្យទាហានអាកន្លែងអាទៅពេទ្យភ្នំពេញហ្ហ៎!!ក៖ចា៎ចា៎!!ខ៖ទៅពេទ្យទាហានហ្នឹងស្រាប់ហើយញ៉ូមថាអត់មានអីទៅទេអូនអើយញ៉ុមមានតែដឹងរម៉ក់កូនទៅថាអ៊ីចឹងស្រាប់តែវានិយាយញេវញាវញេវញាវគេនិយាយគ្នាពេទ្យហ្នឹងហា៎!!អ៊ីចឹងអ៊ំឯងមិនបាច់ទេអោយញ៉ុមជូនឡានទៅគេអានិតយើងហ្ហ៎!!ក៖ហ៊ី!!ខ៖ញ៉ុមជូនឡានកូនអ៊ំឯងទៅគេអាអានិតយើងហ្ហ៎ !!ក៖ហ៊ី!!ខ៖កូនអ៊ំឯងទៅដល់ពេទ្យធំ កាលហ្នឹងពេទ្យកាលហហ្នឹងអើរហ្នឹងពេទ្យទាហានហ្នឹង ដល់ពេទ្យហ្នឹងគេអត់ទទួលទៀតអូនឯង អត់ទទួលដល់អញ្ចឹងគេថាទៅពេទ្យកាល់ម៉ែត្រអ៊ំ ហើយគេជូនដល់ពេទ្យកាល់ម៉ែត្រទៀតអូនឯងមើល!!ជូនដល់ពេលកាល់ម៉ែត្រ ពេទ្យគេអត់ទាន់ អត់ទាន់អោយយើងចូលទេ គេរកលុយ គេរកលុយយើងហា៎!!ដល់ទៅដល់ញ៉ុមនិយាយ ញ៉ុមនិយាយសំពះគេទៅអូនណ្ហើយអត់ទេ អ៊ំអត់ទេ អ៊ំច្រូតស្មៅបាន២០០០០ជាងទទួលកូនអ៊ីចឹងសំពះគេអ៊ីចឹងហើយដាក់កូនចូល គេអូសអាប្លង់ការគេចូលអាកន្លែងសង្គ្រោះបន្ទាន់ហ្នឹង!!ក៖ចា៎!!ខ៖គេដាក់សារ៉ូមដាក់អីអញ្ចឹងទៅយើងដឹងថាកូនមិនរស់ហើយតែយើងចេះតែមើលអោយអស់ចិត្តទៅ គេមើលអោយហ្នឹង!!ក៖ហ៊ី!!ខ៖៥យប់៥ថ្ងៃអូនញ៉ុមអត់ដែលស្គាល់បាយទេញ៉ុមស៊ីតែចេកអាំងទេ ស៊ីចេកអាំងម្តង ផ្ញើរគេទិញពីរចង្កាក់ពីរចង្កាក់អ៊ីចឹងហា ស៊ីថាកូនហៅរហូតហ្ហ៎ស្រែកទឹកហ្ហ៎អាដុតហ្នឹងវាឆេះវាស្រែកទឹកណាស់អូនណាស់ហៅយើងរហូតដល់តែពេល!!

ក៖ គេថាអាឆេះហ្នឹងគេអត់អោយផឹកទឹកទេមីងហេ?

ខ៖ អត់ទេគេអោយយើងផឹកតើ តែយើងអត់បានផឹកអោយកូនផឹកច្រើនអី ផឹកមួយតំណក់ៗហ្នឹងយើងអត់ដឹងហ្ហ៎!!គេថាអោយវាផឹកអោយច្រើនអានិតវាដល់អ៊ីចឹងអោយវាផឹកស្រាប់ដល់អញ្ចឹងអូនឯងអោយវាផឹកស្រាប់ហៅយើងតទៅញាក់ពេកវាឆេះវាដរវាឆេះអស់អ៊ីចឹងមិនដរគេចេះតែ!!

ក៖ តែពន្លត់បានភ្លាមៗតើមីងហី?

ខ៖ ពន្លត់បានភា្លមតែវាឆេះខ្លាំងពេក ដល់ពេលអញ្ចឹងទៅដរទៅជាញាក់ ញាក់អ៊ីចឹងញាក់ហើយដល់រឹងថ្កាមលែងហៅយើងរហូត!!

ក៖ មីងខ្មៅរ៉លម៉ងហេ?

ខ៖ ចា៎!!ខ្មៅរ៉លទាំងអស់ហើយមុខដូចស្រីអញ្ចឹង ចេះតែគេសួរថាកូនហ្នឹងស្រីហេ?អត់ទេកូនហ្នឹងប្រុស។

ក៖អាយុប៉ុន្មានពេលហ្នឹង?

ខ៖អាយុ២៤។

ក៖ ហើយម៉េចទៅគិតខ្លីទៅដុតខ្លួនឯងអីណាណី?

ខ៖ ញ៉ុមឆ្ងល់ដែរ ញ៉ុមឆ្ងល់អញ្ចឹងដែរអូន!!

ក៖ មីងអត់ដឹងមូលហេតុទេហេ?

ខ៖ អត់ដឹងមូលហេតុផង កាលហ្នឹងវាឈ្លោះជាមួយឪវា!!ក៖ហ្ហ៎!!ខ៖ឪវាស្រវឹងអញ្ចឹងទៅណាស់។

ក៖ ហើយឪស្រវឹងសោះហ្នឹងទៅខឹងឪស្រវឹងវិញ!!

ខ៖ ចេះតែប្រចោរដាក់ទំនាយកូនសព្វគ្រប់ហ្នឹង!!ក៖ហ្ហ៎!!ខ៖អត់ដឹងអីទេអូនណ្ហើយបានថាហត់ណាស់រាល់ថ្ងៃ។

ក៖ មកពីគាត់មាត់ដាចពេកពូហ្នឹងហ្ហ៎!!

ខ៖ មាត់!!ម្ល៉ោះហើយឈ្លោះកូនអាម៉ឹងហា៎!!វាហត់វាដែរមកពីធ្វើការឪណាដែលអ៊ីចឹងទ្រាំមិនបានទេកូនហើយអាណាទ្រាំបានអូនណ្ហើយ និយាយល្អកូនណាទៅខឹងទេ ទាំងគេទាំងញ៉ុមបើមកផឹកផឹកទៅណាស់ អត់រកស៊ីអត់រកទៅអូនកុំតែជេរប្រចោរយើងទៀត។

ក៖​និយាយទៅញ៉ុមគិតថាអញ្ចេកកូនៗគិតថាមិនបាច់ស្តាប់ម៉ងទៅ!

ខ៖ វាអត់ស្តាប់ដែរហ្នឹង តែខ្លះវាទប់វាមិនបានខ្លះ!!

ក៖ ដឹងហើយដឹងថាពេលខ្លះជេរប្រចោរឈឺចាប់អីអញ្ចឹងទៅមីងហា៎!!ខ៖ហ៊ីៗ!!ក៖ តែប្រាប់កូនថាមិនបាច់យកដាក់ត្រចៀកទេមីងណាស់ ដោយសារមិនមែនគិតថាមិនមែនគាត់អ្នកនិយាយទេ ស្រាអ្នកនិយាយបើវាគ្រប់គ្រងសំដីគាត់អត់ហើយហ្នឹង!!ខ៖ចា៎!!ក៖ចា៎!!

ខ៖ទៅបាត់ទៀតហើយ!!ហើយដឹងតែយើងមានទេអូន អត់ដឹងថាយើងអត់ទេ សុំដូចថា៥០០០អោយហា មួយភ្លេតហ្នឹងសុំ២០០០ ង៉ែងអោយអត់ ង៉ែងអោយអញអត់?ថាសុទ្ធតែអញ្ចឹងក៏អោយអញ្ចឹងទៅ។ក៖ចា៎!!ខ៖អោយអញ្ចឹងទៅទៅបាត់ទៅ ស្រវឹងជេរប្រចោរយើង ឆ្នាំងបាយចាននៅសល់២ ៣ហ្នឹងបែកអស់ទៀតហើយ!!កាពិតកាពោញអស់ហើយ គ្រែទឹមតែលើកមកទេនេះទេណាស់ វាលើកបោះចោល បាក់ជើងបាក់ដៃ វាទឹមតែធ្វើម្សិលមិញតើមីអូន វាទឹមតែធ្វើតើមីអូនថាល្ងាចមិញវារកទំលាក់ចោលទៀត!!

ក៖ អូយ!!យ៉ាប់ម៉ងពូ!!អញ្ចឹងមីងម្តាយរបស់មីងឈ្មោះអីគេ?

ខ៖ អើរម៉ែញ៉ុមយាយនួន ម៉ែញ៉ុមយាយនួន អើរមើល តាញ៉ុមឈ្មោះតា!!

ក៖ មើលនៅក្នុងសំបុត្រកំណើតឈ្មោះទួត សុខ!!

ខ៖ ហ្នឹងហើយឈ្មោះទួត សុខ។

ក៖ គាត់ស្លាប់យូរនៅមីង?

ខ៖ គាត់ស្លាប់ក្រោយប៉ាញ៉ុមទេ!!

ក៖បែកប៉ុល ពតមកយូរដែរហើយហេ?

ខ៖ ចា៎បែកមកយូរដែរហើយហ្នឹងហេ!!គាត់ក្រោយប៉ាញ៉ុមទេ!!

ក៖ គាត់ស្លាប់ឆ្នាំប៉ុន្មានវិញមីង?ចាំទេ?

ខ៖ ឆ្នាំប៉ុន្មានទេអូនភ្លេចហើយ។

ក៖ បែកហើយប៉ុន្មានឆ្នាំ?

ខ៖ បែកហើយប្រហែល២ឆ្នាំ ៣ឆ្នាំហើយ។

ក៖​អ៊ីចឹងឆ្នំាស្លាប់១៩៨២?

ខ៖ ចា៎ម៉ែញ៉ុមស្លាប់ម៉ែញ៉ុមស្លាប់កូនញ៉ុមអាងាប់ទៅរលាកភ្លើងហ្នឹងទឹមតែចេះអង្គុយទេ!!ក៖ចា៎!!ខ៖ចា៎!!

ក៖ ហើយពេលគាត់ស្លាប់អាយុប៉ុន្មានវិញមីង?

ខ៖ ម៉ែញ៉ុមស្លាប់កាលម៉ែញ៉ុមស្លាប់៤៦!!

ក៖ ៤៦ហេ!!ខ៖ចា៎!!ក៖​គាត់អ្នកស្រុកមកពីណាវិញមីង?

ខ៖ គាត់អ្នកស្រុកមកពីហ្នឹងដែរហ្នឹង!!

ក៖ ពីដំណាក់សង្កែដែរ?

ខ៖ ចា៎ពីដំណាក់សង្កែដែរ ដំណាក់សង្កែ។

ក៖ ចា៎អញ្ចឹងគឺនៅក្នុងភូមិដំណាក់សង្កែ ឃុំព្រែកកំពឹស ស្រុកកណ្តាលស្ទឹងខេត្តកណ្តាលហ្នឹងដែរ!!

ខ៖ ចា៎នៅជាមួយគ្នាហ្នឹង

ក៖ មីងម្តាយរបស់មីងមនុស្សម៉េចដែរមីង?

ខ៖ ម៉ែញ៉ុមប៉ាញ៉ុមល្អណាស់ អត់ដែលអីទេ!!ព្រោះគាត់ពិបាកនឹងប្តីគាត់មានស្រីអីអញ្ចឹងទៅណាស់!!!ចេះតែហូបស្រាហូបអីទៅ ហូបស្រាក៏គាត់មិនឡូឡាដាក់កូនដាក់ចៅដែរ អត់ទេ!!ក៖ចា៎!!!ខ៖ហៅប្តីញ៉ុមហ្នឹងហិ សុទ្ធតែឪអារ៉ា ឪអារ៉ា កូនហៅតែអញ្ចឹង!!

ក៖ ហៅសំដីពិរោះ!!ខ៖ចា៎!!ក៖ប៉ុន្តែប៉ាមានស្រីមែនទេអ្នកមីង?

ខ៖ចា៎!!! គាត់ពិបាកចិត្តគាត់ទៅជាគាត់ហូបស្រាហូបអី!!ក៖ហ្ហ៎!ខ៖អូនពីដើមគេមិនទិញចានទិញអីល្អៗអ៊ិចឹងទៅដូរ ឡើងទៅផ្ទះគេនោះ!!ផ្ទះថ្មឡើងទៅដូរទៅចាក់អង្រែ ទៅឡើងទៅភ្នំពេញ ទៅដូរឡើងដាក់ខោអាវនេះកុងស៊ីហ្ហ៎ពីដើមហ្ហ៎!!ក៖ហ៊ីៗ!!ខ៖ យើងមិនមែនសំបូរដូចឥឡូវអាវជជុះអីអញ្ចឹងណា សុទ្ធតែខោអាវកុងស៊ីហ្នឹងពីដើមហ្ហ៎!! គាត់ទៅដូរគេបានអង្ករទូលអង្ករទូលទៅដូរគេដូរខោអាវយកមកលក់ដោះដូរ ដូរចានដូរឆ្នាំងលក់ទៅ ទទួលយួន!!យួនហ្ហ៎!!ក៖ចា៎!!ខ៖យួន គាត់អត់មានភ្លើងគាត់អុជចង្កៀងដល់ហើយគាត់ដាក់នៅនឹងទូរខោអាវគាត់បត់ៗតំរៀបអញ្ចឹងដល់អញ្ចឹងទៅគាត់គក់ហាលអញ្ចឹងហិ!!ពេញអញ្ចឹងទាំងអស់ ហើយគាត់បត់ទុក គក់ហើយ គេលួចអស់ ម៉ែញ៉ុមវក់ចិត្តរហូតលួចអស់រលីង អស់ដើមអស់ចុងហើយប្អូនញ៉ុមនៅទូចៗហា៎ប្អូនញ៉ុមនៅទូចៗទាំងអស់ ហើយខ្ញុំបានចេះទៅរកអីអូន!ពីដើមមានអីរក!!រៀនមិនចេះអីមិនចេះទេ!!

ក៖ ហើយមីងម្តាយរបស់មីងដូចជាម៉េចពេលហ្នឹងដូចជាគាត់លែងគ្នាជាមួយឪពុកអញ្ចឹងទៅដោយសារគាត់មានស្រីអញ្ចឹង?

ខ៖ ចា៎!!ប៉ាញ៉ុមគាត់មានស្រីតាំងពីអាពតហ្ហ៎!!នៅជាមួយគ្នា ម៉ែញ៉ុមក៏ដឹងដែរម៉ែញ៉ុមពិបាកចិត្តតាំងពីហ្នឹងរហូតហា៎!!ហើយបែកភ្លាមគាត់បានគ្នាទៅយកគ្នាទៅបាត់ដំបងគាត់អត់បាននៅជាមួយម៉ែញ៉ុមទេ!!

ក៖ អញ្ចឹងបែកគ្នាតំាងពីបែកអាពតហ្នឹងហើយ?

ខ៖ ចា៎ចា៎!!

ក៖ បែកគ្នាហើយទៅ?

ខ៖ គ្រាន់តែញ៉ូមពោះធំអាបងញ៉ុមហើយហ្នឹងហិ!!ជិតគ្រប់ខែគាត់មកតែម្តងហើយគាត់ទៅបាត់ឈឹងទល់គាត់ស្លាប់។

ក៖ តែគ្រាន់តែគាត់ល្អដែរ?

ខ៖ចា៎!!អត់អីទេ!!

ក៖ ប៉ុន្តែគ្រាន់តែខូចពេលមានស្រីហ្នឹងទេ?

ខ៖ ចា៎ខូចតែមានស្រីតែមួយហ្នឹងទេ គាត់អត់ដែលមានជេរកូនស៊ីចៅអីទេអត់ទេ អត់សោះ ប៉ាញ៉ុមល្អណាស់ អញ្ចឹងបានថាមនុស្សល្អងាប់អស់ហើយ!!

ក៖ចា៎!!តែគ្រាន់តែពិបាកមួយគឺរឿងមានស្រីហ្នឹងម៉ង?

ខ៖ចា៎!!មានស្រី!!

ក៖ តែតាមានស្រីហ្នឹងធ្វើអោយគ្រួសារវេទនាណាស់មីងអើយ!!

ខ៖ ពិបាកដែរពិបាកណាស់!!

ក៖អញ្ចឹងមីងសំរាប់ជីដូនជាតាខាងឪពុកឈ្មោះអីគេវិញតាហា?មិញថាប្រាក់ញ៉ែមហី?

ខ៖ចា៎!!តាញ៉ុមតាបង្កើតញ៉ែម!!

ក៖ យាយអើរ?

ខ៖ យាយញ៉ុមយាយសូត្រ។

ក៖អីគេសូត្រវិញ?

ខ៖ ស្អីទេ!!យាយញ៉ុមនេះ យាយញ៉ុមនៅព្រែកហូរដែរតើ!!ជីដូនមួយបងប្អូនកូនក្មួយគាត់នៅព្រែកហូរទាំងអស់!!

ក៖ចា៎យាយសូត្រ??

ខ៖ ហ្នឹងភ្លេចឈ្មោះអស់ហើយគាត់!!

ក៖ចា៎!!អញ្ចឹងមីងសំរាប់មីងកើតទាន់តាទេ?

ខ៖ញ៉ុមកើតទាន់តើ!!

ក៖ ម៉េចដែរតាហា?

ខ៖ គាត់កាច។

ក៖ នៅស្រុកណាវិញ?

ខ៖តាញ៉ុមនៅ នៅដំណាក់សង្កែដែរតើ!!កាចណាស់។

ក៖ កាចម៉េចមីងនិយាយប្រាប់មើល?

ខ៖ អូយអូនណ្ហើយ ថ្ងៃឡើងបើគាត់ដេកសំរានអញ្ចឹងណាស់!!សំរានលើគ្រែផ្ទះគាត់ពីដើមហា៎!!ចៅៗអត់ហ៊ានទៅជិតទេអូនកាចណាស់ គាត់មិនមែនកាចជាមួយយើងគាត់កាចតែជាមួយប្រពន្ធគាត់អញ្ចឹងទៅណាស់!!ធ្វើបាបដូចញ៉ុម ដូចអាតានេះរបស់ញ៉ុមអញ្ចឹងណាស់!!

ក៖ហ្ហ៎អ៊ីចឹងទៀត?

ខ៖ហ៊ី!!អញ្ចឹងកាចណាស់អូនអើយ!!

ក៖ តែអត់មានស្រីអត់មានអីណាតាហី?

ខ៖ អត់មានស្រីអីទេ តែគាត់មានកេរ្តិ៍អាករគាត់អោយកូនគាត់ ចុះពីដើមមានដីធ្លីអូនណាស់!!ពីដើមណាស់ មិនមែនដូចយើងឥឡូវទេ!!ក៖ហ៊ីៗ!!ខ៖តែគាត់កាចកាចតែជាមួយកូនចៅគាត់ កាចតែប្រពន្ធគាត់ហ្នឹង តែកូនចៅធម្មតា!!

ក៖តែមានចិត្តល្អជាមួយមីងអីវ៉ាន់អីទេ?

ខ៖គាត់ដូចថាមិនសូវដូចយាយទេ យាយដូចថាលួចលាក់អីអញ្ចឹងទៅណាស់ យើងពីដើមអង្ករអីពីដើម ម៉ែញ៉ុមទៅបាត់ទៅយាយញ៉ុមចេះតែលួចលាក់អង្ករអីអោយ ហើយគាត់ធ្វើស្រែហា៎!!ក៖ហ៊ីៗ!!ខ៖ ប៉ាញ៉ុមទៅធ្វើទាហានបាត់ញ៉ុមនៅផ្ទះរបងជិតគ្នាអ៊ីចឹងទៅ!!គាត់បិតរបងជិតអស់រលីង ហើយថ្ងៃឡើងយើងលែងអីអញ្ចឹង យើងចៅ ហើយយាយញ៉ុមថាកុំមាត់តាហ្អែងដេក ជួនកាលគាត់ដេកគាត់នោមដាក់ខោអីអញ្ចឹងៗទៅ!!

ក៖ អើរទៅអញ្ចឹងទៅ!!

ខ៖ចា៎ចា៎!!

ក៖ គាត់រកស៊ីអីគេវិញមីង?

ខ៖​តាញ៉ុមគាត់ពីដើមគាត់រកស៊ីតែគោអីអ៊ីចឹងទៅ!!

ក៖ ប៉ាមីងគាត់ធ្វើអីគេដែរ គាត់ធ្វើទាហានហេ?

ខ៖ ប៉ាញ៉ុមធ្វើទាហាន ទាហានលន់ នល់!!

ក៖ហ្ហ៎!!ចា៎!!

ខ៖​ ហ៊ីប៉ាញ៉ុមស្រួលណាស់ស្លូត!!

ក៖ ហើយយាយអីវ៉ាន់សុទ្ធតែមនុស្សល្អអីវ៉ាន់អញ្ចឹងទៅមីងហី?

ខ៖ ចា៎យាយញ៉ុមដូចញ៉ុមអញ្ចឹងតាធ្វើបាបអញ្ចឹង!!

ក៖​ផឹកដែរមីងហេ?

ខ៖ តាញ៉ុមហូប ហូបកាច!!កាច!!

ក៖ កាចម៉ងហេ?ខ៖ចា៎!!ក៖ឡូឡាម៉ងហេ?

ខ៖ កាចគាត់និយាយតែកូនក្នុងផ្ទះហ្នឹងប្រពន្ធគាត់ហ្នឹង ខឹងតែប្រពន្ធ !!ខ៖ ហ៊ីគ្មានខឹងដល់កូនចៅអីគេទេ!!

ក៖ហ្ហ៎អញ្ចឹងមីងសំរាប់ចូលដល់ជីដូនជីតាខាងនេះវិញម្តង!ហ្ហ៎មីងមានដឹងថាដូនតា យាយអីហ្នឹងស្លាប់ពេលណាទេ?

ខ៖អត់ដឹងទេ យាយញ៉ុមស្លាប់បែកអាពតហើយ។

ក៖អាយុប៉ុន្មានវិញពេលស្លាប់?

ខ៖អត់ដឹងទេអូនភ្លេចហើយ!!

ក៖ ចុះតា?

ខ៖តាញ៉ុមស្លាប់ពីអាពត។

ក៖ ក្នុងជំនាន់អាពតម៉ង?

ខ៖ ចា៎ក្នុងអាពត។

ក៖ គាត់មូលហេតុអីបានស្លាប់អ្នកមីង?

ខ៖ អត់ដឹងអីទេ ចុះកាលហ្នឹងគាត់អត់បាយអូនអើយ!!

ក៖ហ្ហ៎បើមិនអ៊ីចឹងគេយកទៅសម្លាប់ចោលតែប៉ុណ្ណឹង?

ខ៖ ហ្នឹងហើយគាត់ស្លាប់!!

ក៖អញ្ចឹងមីងតាយាយខាងម្តាយឈ្មោះអីគេវិញ?

ខ៖ ខាងម្តាយ ខាងម្តាយញ៉ុមហេ?ក៖ចា៎!!ខ៖ ខាងម្តាយញ៉ុមតាសួនយាយនួន!!តែម៉ែឪគាត់យើងអត់ស្គាល់ អត់ស្គាល់គាត់ទេ!!

ក៖កើតទាន់គាត់២នាក់ទេ?

ខ៖ អត់កើតទាន់ទេ អត់ដែលកើតទាន់សោះតាខាងម៉ែញ៉ុមអត់ទាន់ទេ​។

ក៖ យាយក៏អត់ទាន់ដែរ?

ខ៖ចា៎!!ទាន់តែខាងប៉ាញ៉ុម!!

ក៖ចា៎!!ម៉ែគាត់ដែលដំណាលរឿងអីប្រាប់អីទេមីង?

ខ៖ អត់!!អត់ដែលបាននិយាយទេអូនអើយ យើងហ្នឹងមុនបែកអាមុនបែកហ្នឹងយើងរត់ រត់រហូតហ្នឹង មើលយើងផ្ទុះមើលយើងកាល៧៥(១៩៧៥)យើងផ្ទូះរត់រហូត!!ក៖ហ៊ី!!ខ៖ ញ៉ុមរត់ទៅនៅព្រែកឬស្សីព្រែកអីរហូតហ្នឹង!!ទៅជាមួយយាយញ៉ុមហ្នឹង​ ដេកញាក់ តាញ៉ុមកាចហ្ហ៎!!ដេកញាក់ខ្លាចគាត់!!

ក៖ហ៊ីៗ!!ជាមួយតាយាយខាងឪពុកហ្នឹងហេ?

ខ៖ចា៎ជាមួយតាយាយខាងឪពុកញ៉ុម!តាខាងឪញ៉ុម!!

ក៖អញ្ចឹងមីងភាគច្រើនពេលនៅសង្គ្រាមនៅជាមួយតាយាយដែរហេ?

ខ៖ នៅជាមួយតាយាយព្រោះអីប៉ាញ៉ុមធ្វើទាហានហ្ហ៎!!ក៖ហ្ហ៎!!ខ៖ម៉ែញ៉ុមទៅបាត់អញ្ចឹងទៅ!!

ក៖អញ្ចឹងប៉ាមីងមិនមែនស្លាប់នៅក្នុង ហ៊ូតែដល់ពេលចូលក្នុជំនាន់ប៉ុល ពតគាត់ស្លាប់ហេ?

ខ៖ អត់ទេប៉ាញ៉ុមស្លាប់៧៩(១៩៧៩)ហើយ!!តែមកពីអាពតគាត់រស់។

ក៖ តែគេមានស៊ើបថាគាត់ជាទាហានទេ?គាត់លាក់បានជិតល្អហេ?

ខ៖ ចា៎អត់ទេ គេអត់ដឹងទេ។

ក៖បើគេដឹងហា៎ ត្រូវគេយកទៅ!!

ខ៖ បើដឹងគេយកទៅបាត់ហើយ អត់ទេ គាត់អត់ចេះឡើងត្នោត គាត់ថាចេះឡើងត្នោតប៉ាញ៉ុមហា៎!!ក៖ហ៊ី!!ខ៖ គាត់ឡើងទៅកន្លែងនោះ ស្អីកន្លែងស្អីកន្លែងត្រីច្រើននោះណាស់!!ហេ!!

ក៖ នៅខាងណាវិញ?ព្រែកប្រា អិមិនមែនទេច្រឡំ!!

ខ៖មិនមែនទេ ទៅស្អីទេ ថាហ៊ីឆ្ងាយណាស់!!

ក៖ហើយគាត់ទៅធ្វើអីគេ?

ខ៖កាលហ្នឹងអាពតគេយកទៅ។ក៖ហ្ហ៎!!ខ៖គាត់ថាគាត់ចេះឡើងត្នោត គាត់អត់ចេះផង។

ក៖​ហើយគេយកអោយឡើងត្នោត?

ខ៖ ចា៎គេថា !!ឡើងត្នោតចេញទៀត!!ហើយគេទទួលញ៉ុមរៀបអាពតហ្នឹងញ៉ុមរៀបអាពតតើតាហ្នឹងហ្ហ៎!!

ក៖​អ៊ីចឹងប្តីរាល់ថ្ងៃហ្នឹងរៀបនៅអាពតទេអ៊ីចឹង?

ខ៖ ចា៎រៀបនៅអាពតតើ!!ញ៉ុមថាញ៉ុមអត់យកទេ​មិនដឹងម៉េចទៅទើសកាលអីបានវាហ្នឹងហា៎!!ញ៉ុមក្តៅណាស់អូន មែន!!កម្មយើងអាក្រក់ណាស់!!

ក៖មីងអើយមីង!!

ខ៖ ធ្វើបាបយើងណាស់!!

ក៖ ឡើងចង់អស់សំណើចម៉ងដល់ពេលគាត់ខូចពេកទៅមីងហេ?

ខ៖ ខូចពិបាកណាស់ ពិបាកម៉ងនៅក្នងផ្ទះ!!

ក៖មីងពេលវេលាមួយណាដែលមីងពិបាកជាងគេនៅក្នុងជីវិតទៅ?

ខ៖ រាល់ថ្ងៃពិបាករកហើយពិបាកប្តីទៀត ពិបាកម៉ង!!រឿងប្តីម៉ង!!

ក៖មីងមិនមែនតិចច្រកទេនេះហិ!!

ខ៖ ចា៎ហ្នឹងហើយ មិនមែនតិចច្រក អូនឯងមើលញ៉ុមមិនដែលបានសប្បាយចិត្តទេ!!

ក៖ ត្រូវនៅជាមួយប្តីពិបាកហើយត្រូវរកស៊ីហើយចិញ្ចឹមកូនទៀត!!

ខ៖ ចា៎ងើបម៉ោង៣ម៉ោង៣កន្លះ!!ព្រឹកមិញម៉ោង៣កន្លះ ម៉ោង៥ញ៉ុមជិះកង់ ជាមួយអាពៅអាតូចមិញហ្នឹងឌុបទៅដល់ព្រែកហូរញ៉ុមឡើងទៅ អស់១០០០០ ២០០០០ ញ៉ុមសុខចិត្តថាបាន២០០០០ ៣០០០០អស់ដើមជា ក៏យើងបានទៅបង់លុយរាប់បង់អីគេដែរ!!ចេះតែទៅ!!

ក៖ អ៊ីចឹងចេះតែសង្ឃឹម សង្ឃឹមអោយបានសងគេមីងហេ?

ខ៖ ចេះតែទៅទៅ ចា៎!! ទៅបើថាអញ្ចេះ ទៅបើថាអាណាធ្វើបាបតាមផ្លូវក៏ធ្វើទៅលែងខ្វល់លែងគិតអីអត់ហើយ!!

ក៖ អាណាចេះតែធ្វើបាបម៉េចទេ មនុស្សល្អចេះតែព្រះការពារហើយ!!

ខ៖ ក្មេងៗអីចេះតែសួរអ៊ំទៅណាស់អញ្ចឹង?អ៊ំទៅទិញបន្លែកូនអើយចេះតែនិយាយទៅ គេចេះតែល្អជាមួយយើងដែរហ្នឹងអូនអើយ អត់ដែលអីទេ!!ក៖ចា៎!!ខ៖ មើលប្តីនោះពិបាកណាស់។

ក៖​ហ្នឹងហើយ។

ខ៖ញ៉ុមពិបាកណាស់អូនអើយមួយជីវិតខ្ញុំនេះមិនដែលបានសប្បាយចិត្តទេ!!ក៖ចា៎!!ខ៖ មិនដែលបានសប្បាយចិត្ត!!

ក៖អញ្ចឹងអត់ងាយស្រួលប៉ុន្មានទេ ?ខ៖ចា៎!!ក៖ ហ្ហ៎នោះមកហើយប្តី(ប្តីរបស់គាត់ដើរមក)!!អញ្ចឹងអរគុណច្រើនអ្នកមីងសំរាប់ជីវិតដែលអ្នកមីងបានរៀបរាប់ពីដូនតាក៏ដូចជាជីវិតខ្លនឯងបានខ្លះៗ អរគុណច្រើនណាស់អ្នកមីង!!

ខ៖ ចា៎។